เงิบ ภาพแปรอักษร ขอคืนประชาธิปไตย ในงานบอลจุฬา-มธ.70 ถูกตัดต่อใส่คำว่า ไอ้หน้า
ภาพการแปรอักษรในงานบอล จุฬา-ธรรมศาสตร์ ครั้งที่ 70 ปีที่แล้ว ข้อความ ขอประชาธิปไตย เมื่อไหร่จะคืน ถูก ตัดต่อ เพิ่มคำว่าไอ้หน้า ก่อนเพจองค์การนักศึกษามธ. แจง พร้อมนำวีดีโอคลิปจริงมาแปะ11 ก.พ. 2559 อีก 2 วันจะถึงงานฟุตบอลเพณีจุฬา-ธรรมศาสตร์ ครั้งที่ 71 ที่จะจัดในวันที่ 13 ก.พ. นี้ ซึ่งจุดที่น่าสนใจของงานนอกจากฟุตบอลแล้ว ยังมีขบวนพาเหรดล้อการเมือง ซึ่งเมื่อช่วงสัปดาห์ที่ผ่านมาทางคณะผู้จัดต้องถูกเจ้าหน้าที่ทหารเข้าพูดคุย อีกทั้งอธิการมหาวิทยาลัยธรรมศาสตร์เองก็ยังออกมา กล่าวอีกว่าหากนักศึกษาทำขบวนล้อการเมือง นอกข้อตกลงร่วมทหาร ปีหน้าอาจเปลี่ยนคณะทำงาน () ซึ่งเมื่อปีที่แล้วในงานบอลครั้งที่ 70 ขบวนล้อการเมืองมีเนื้อหาวิพากษ์วิจารณ์คณะ คสช. จำนวนมากอย่างไรก็ตาม ไม่เพียงขบวนเหรดล้อการเมืองเท่านั้นที่เป็นที่น่าสนใจในงานบอลเมื่อครั้งที่ 70 ที่ผ่านมา ยังมีการแปรอักษรบนสแตนเชียร์อีกด้วย โดยเฉพาะข้อความว่า ขอประชาธิปไตย เมื่อไหร่จะคืน ซึ่งก่อให้เกิดเสียงวิพากษ์วิจารณ์จำนวนมากหลังกิจกรรมดังกล่าว ทั้งสนับสนุนและคัดค้าน เช่น สกลธี ภัททิยกุล อดีตส.ส.ปชป. และแกนนำ กปปส. ในฐานะศิษย์เก่ามธ. ออกมาแสดงความรู้สึกรู้สึกผิดหวังรุ่นน้องธรรมศาสตร์ ในขบวนล้อการเมือง ที่ต้องการเรียกร้องประชาธิปไตยและการเลือกตั้งแต่ไม่มองถึงประเด็นของการโกงกิน ผู้สื่อข่าว รายงานเพิ่มด้วยว่า ในช่วงเวลาที่ผ่านมามีการนำภาพการแปรอักษรดังกล่าวตัดต่อ เพิ่มเติมข้อความส่วนล่างด้วยคำว่า ไอ้หน้า(อวัยวะเพศหญิง) เผยแพร่และส่งต่อในโซเชียลเน็ตเวิร์ก จนกระทั้งวานนี้(10 ก.พ.59) มีผู้เข้ามาโพสต์ในเพจ ในลักษณะสาธารณะ พร้อมกล่าวหาว่าเป็นการกระทำที่ห่วยแตก อย่างไรก็ตามเพจองค์กรนักศึกษาฯ ดังกล่าวได้โพสต์ชี้แจงว่าเป็นรูปตัดต่อและนำวีดีโอคลิปการแปรอักษรในครั้งนั้นทั้งหมดมาแสดงด้วยผู้สื่อข่าวตรวจสอบ พบว่าภาพดังกล่าว เดิมมีแค่ 2 ช่อง และถูกเผยแพร่ครั้งแรกในเฟซบุ๊ก Eak Wongpanya ซึ่งประชาไท ได้นำมารายงานประกอบกิจกรรมดังกล่าวตั้งแต่7 ก.พ. ปีที่แล้ว () ก่อนจะมีผู้นำภาพดังกล่าวไปตัดต่อเพิ่มอีก 1 ช่องด้านล่างด้วยคำว่าไอ้หน้า(อวัยวะเพศหญิง)
ภาพการแปรอักษรในงานบอล จุฬา-ธรรมศาสตร์ ครั้งที่ 70 ปีที่แล้ว ข้อความ ขอประชาธิปไตย เมื่อไหร่จะคืน ถูก ตัดต่อ เพิ่มคำว่าไอ้หน้า ก่อนเพจองค์การนักศึกษามธ. แจง พร้อมนำวีดีโอคลิปจริงมาแปะ 11
การล้อการเมือง,การแปรอักษร,ขอคืนประชาธิปไตย,ความเงิบ,งานบอล,ภาพตัดต่อ,มหาวิทยาลัยธรรมศาสตร์,องค์การนักศึกษามหาวิทยาลัยธรรมศาสตร์,เงิบ